Prabu Singa bingung, dheweke ora bakal wani midana pati marang Kucing. Nanging yen ora kapidana, mangka Singa wus kawentar dadi raja kang adil. Tikus nangkep kang ngganjel ing atine Singa, mula dheweke banjur matur supaya Kucing diusir saka praja amrih adil lan kawula ora karugekake. Mirsani polah pitenahe Tikus marang dheweke, Kucing dadi sengit banget. Nanging watake kang anteng lan barang bukti apadene seksi nguwatake keluputane, dheweke ora bisa apa-apa.